  Виталий Пронин Арганчи Виталий Болтачев нунокеныз.Бармашурысь лулчеберетъя юртын выль инструментсы - арган - кылдӥз. Гуртоослы сое басьтыны коньдонэн юрттӥзы Кун Кенешысь депутатъёс Владимир Невоструев но Андрей Волков.Бармашур клубысь «Душевная мелодия» ансамбльын арганэн шудӥсь 2 воргоронзы вань. Клублэн кивалтӥсез Ольга Трефилова верамъя, огезлэн арганчилэн аслаз инструментэз вань, мукетызлы та дырозь Ярысь лулчеберетъя юртысь курано луылӥз. Депутатъёслэсь юрттэмзэс 2 арня гинэ возьмано луиз - Бармашурын арганзы кылдӥз. Со выль ӧвӧл ке но, куараез чылкыт, зол, пе. Али «Душевная мелодия» депутатъёслэн кузьыменызы гуртоосты шумпоттэ ни.Сергей ЗахаровТуспуктэм:  sp-18.ru  